ODer Lieb wahrer hort vnd port/
Jhr meiner ſchoͤnen Myrten augen/
Wan anderſt ein ſo ſchlechtes wort
Kan euch zu nennen gnugſam taugen!
Zwar augen kan man euch/ weil jhrem angeſicht
Jhr klare augen ſeit/ zu ſein verlaͤugnen nicht:
Doch darff man euch kaum augen nennen/
Weil jhr ſo ſchoͤn vnd tugenthafft/
Sondern von wegen ewrer krafft
Muß man euch himmeliſch bekennen.